Σαρδέλες στη σχάρα με γκρεμολάτα
Το δροσερό μείγμα από αρωματικά, ξύσμα και κομματάκια λεμονιού ή άλλων εσπεριδοειδών οι Ιταλοί το ονομάζουν γκρεμολάτα και ταιριάζει πολύ με κρεατικά και ψάρια.
500 γρ. σαρδέλες, καθαρισμένες, ανοιγμένες σαν πεταλούδα (αφαιρούμε τη ραχοκοκαλιά, αλλά κρατάμε τα φιλέτα ενωμένα), 3-4 κουτ. σούπας ελαιόλαδο, 1 κουτ. γλυκού ρίγανη ξερή, 2 κρεμμύδια, σε λεπτές ροδέλες, αλάτι, πιπέρι φρεσκοτριμμένο, ξύσμα + φέτες από 1 λάιμ, ψιλοκομμένες, ξύσμα + φέτες από 1 λεμόνι, ψιλοκομμένες, 3 κουτ. σούπας μαϊντανός, ψιλοκομμένος, 1 κουτ. σούπας δυόσμος, ψιλοκομμένος, 4 κουτ. σούπας ελαιόλαδο
Αλατίζουμε τις σαρδέλες και τις βάζουμε για 15 λεπτά στο ψυγείο.Σε ένα μπολ ανακατεύουμε όλα τα υλικά για την γκρεμολάτα, σκεπάζουμε με μεμβράνη και διατηρούμε στο ψυγείο.Προθερμαίνουμε το γκριλ του φούρνου (αν θέλουμε, χρησιμοποιούμε ηλεκτρική ψησταριά ή αντικολλητικό τηγάνι στο μάτι της κουζίνας) στην πιο υψηλή θερμοκρασία.Αλείφουμε τις σαρδέλες με το λάδι και πασπαλίζουμε με τη ρίγανη.Τις αραδιάζουμε πάνω στη σχάρα του φούρνου ή στη σχάρα της ψησταριάς, με το δέρμα προς τα πάνω, και ψήνουμε για 5-6 λεπτά ή μέχρι να ροδίσουν, αλλά να μη στεγνώσουν.Δεν χρειάζονται γύρισμα, η θερμότητα θα τις ψήσει και από την άλλη πλευρά.Ρίχνουμε πιπέρι και τις σερβίρουμε ζεστές, με τις ροδέλες κρεμμυδιού, την γκρεμολάτα από πάνω και πράσινη σαλάτα για συνοδεία.
Σαρδέλα